smcproject/ml-wiki-sentences huggingface dataset:
1877-ൽ വധിക്കപ്പെട്ട ഇംഗ്ലീഷ് പ്രീ-റാഫേലൈറ്റ് ചിത്രകാരനായിരുന്ന ജോൺ റോഡം സ്പെൻസർ സ്റ്റാൻഹോപ് , കാൻവാസിൽ പകർത്തിയ ഒരു ടെമ്പറ ചിത്രമാണ് ലൗവ് ആൻഡ് ദ മെയിഡെൻ .
ഇപ്പോൾ സാൻഫ്രാൻസിസ്കോയിലെ ഫൈൻ ആർട്സ് മ്യൂസിയത്തിൽ സൂക്ഷിച്ചിട്ടുണ്ട്.
പ്രീ-റാഫേലൈറ്റിന്റെ "രണ്ടാം തലമുറ" എന്ന പേരിൽ അറിയപ്പെടുന്ന സ്റ്റാൻഹോപ് 1857-ൽ ഓക്സ്ഫോർഡ് യൂണിയനിൽ ദാന്ത ഗബ്രിയേൽ റോസറ്റിയുടെ ചുമർചിത്രകലാ സമൂഹത്തിലെ അംഗങ്ങളും ആർതർ ഹ്യൂസ്, ജോൺ ഹംഗർഫോഡ് പൊള്ളൻ, വാലന്റൈൻ പ്രിൻസ്പ്, നെഡ് ബേൺ-ജോൺസ്, വില്യം മോറിസ് (ടോപ്പിസി എന്നാണ് ഇരട്ടപ്പേര്) എന്നിവരും ഒന്നിച്ചുണ്ടായിരുന്നവരിൽ ഉൾപ്പെടുന്നു.
പ്രീ-റാഫേലൈറ്റ് ബ്രദേഴ്സ്സിന്റെ നേരിട്ടുള്ള പിൻഗാമിയായ അദ്ദേഹം ഹൊഗ്വർത് ക്ലബിന്റെ സ്ഥാപക അംഗമായിരുന്നു.
അവലംബം കൂടുതൽ വായനയ്ക്ക് Hilto, Timoth, The Pre-Raphelites , Thames and Hudson (1970).
പുറം കണ്ണികൾ John Roddam Spencer Stanhope എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Art sales: Stanhope's maiden tells a tale article on The Telegraph , 27 January 2003 John Roddam Spencer Stanhope, artist (Victorian Art in Britain) Love and the Maiden on victorianweb.org John Roddam Spencer Stanhope by Lewis Carroll (National Portrait Gallery)
ലൗദ്ധോവാൽ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ലൗദ്ധോവാൽ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ലൗദ്ധോവാൽ സ്ഥിതിചെയ്യുന്നത്.
ലൗദ്ധോവാൽ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ലൗദ്ധോവാലിൽ 663 വീടുകൾ ഉണ്ട്.
ആകെ ജനസംഖ്യ 3466 ആണ്.
ഇതിൽ 1810 പുരുഷന്മാരും 1656 സ്ത്രീകളും ഉൾപ്പെടുന്നു.
ലൗദ്ധോവാലിലെ സാക്ഷരതാ നിരക്ക് 58.74 ശതമാനമാണ്.
ലൗദ്ധോവാലിലെ 6 വയസ്സിനു താഴെയുള്ള കുട്ടികളുടെ എണ്ണം 490 ആണ്.
ഇത് ലൗദ്ധോവാലിലെ ആകെ ജനസംഖ്യയുടെ 14.14 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 1265 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 982 പുരുഷന്മാരും 283 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 76.92 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു.
എന്നാൽ 63.16 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ലൗദ്ധോവാൽ ലെ 1126  പേരും പട്ടികജാതി വിഭാഗത്തിൽ പെടുന്നു.
0  പേർ പട്ടികവർഗ്ഗ വിഭാഗത്തിലുള്ളവരാണ്.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 663 - - ജനസംഖ്യ 3466 1810 1656 കുട്ടികൾ (0-6) 490 268 222 പട്ടികജാതി 1126 565 561 പട്ടികവർഗ്ഗം 0 0 0 സാക്ഷരത 58.74 % 55.16 % 44.84 % ആകെ ജോലിക്കാർ 1265 982 283 ജീവിതവരുമാനമുള്ള ജോലിക്കാർ 973 805 168 താത്കാലിക തൊഴിലെടുക്കുന്നവർ 799 656 143 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ലൗബ്ന അബിദാർ ഇംഗ്ലീഷ് വിലാസം https://ml.wikipedia.org/wiki/Loubna_Abidar
മൊറോക്കൻ നടിയാണ് ലൗബ്ന അബിദാർ (ജനനം: 20 സെപ്റ്റംബർ 1985).
മാരാകേഷിലാണ് അബിദാർ ജനിച്ചത്.
നബിൽ അയ്യൂച്ച് സംവിധാനം ചെയ്ത മച്ച് ലവ്ഡ് എന്ന ചിത്രത്തിലൂടെയാണ് അവർ ചലച്ചിത്ര രംഗത്തെത്തിയത്.
ഇസ്ലാമിനെയും മൊറോക്കോയെയും അപകീർത്തിപ്പെടുത്തുന്നതായി കണക്കാക്കിയതിനാൽ ചിത്രം മൊറോക്കോയിൽ നിരോധിച്ചിരുന്നു.
ചിത്രത്തിലെ അഭിനയം കാരണം അബിദറിന് വധഭീഷണി ഉണ്ടായിരുന്നു.
2015 നവംബറിൽ കാസബ്ലാങ്കയിൽ വച്ച് അക്രമാസക്തമായി ആക്രമിക്കപ്പെടുകയും അവർ ഉടൻ തന്നെ രാജ്യം വിടുകയും ഫ്രാൻസിലേക്ക് പോകുകയും ചെയ്തു.
2016 ജനുവരിയിൽ ഈ ചിത്രത്തിലെ അഭിനയത്തിന് അബിദറിനെ മികച്ച നടിക്കുള്ള സീസർ അവാർഡിന് നാമനിർദേശം ചെയ്തിരുന്നു.
ഫിലിമോഗ്രാഫി Year Title Role Notes 2015 മച്ച് ലവ്ഡ് നോഹ ഗിജോൺ അന്താരാഷ്ട്ര ചലച്ചിത്രമേള - മികച്ച നടി Nominated - മികച്ച നടിക്കുള്ള സീസർ അവാർഡ് 2018 അമിൻ ആദ്യത്തെ പരിചാരിക സെക്‌സ്‌റ്റേപ്പ് The mother ഫിയേർട്ടസ് ഫറാ TV ലഘുപരമ്പര 2019 ആൻ ഈസി ഗേൾ ഡൗനിയ അവലംബം പുറംകണ്ണികൾ Loubna Abidar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ലൗബ്ന അബിദാർ
ലൗജൈൻ അൽ-ഹത്‌ലോൾ ഇംഗ്ലീഷ് വിലാസം https://ml.wikipedia.org/wiki/Loujain_al-Hathloul
ഒരു സൗദി വനിതാ അവകാശ പ്രവർത്തകയും ഒരു സോഷ്യൽ മീഡിയ വ്യക്തിയും മുൻ രാഷ്ട്രീയ തടവുകാരിയുമാണ് ലൗജെയ്ൻ അൽ-ഹത്‌ലോൾ (അറബിക്: الهذلول الهذلول ലുജ്ജയ്ൻ അൽ-ഹദ്‌ലാൽ; ജനനം 31 ജൂലൈ 1989).
അവർ ബ്രിട്ടീഷ് കൊളംബിയ സർവകലാശാലയിൽ നിന്നുള്ള ബിരുദധാരിയാണ്.
സൗദി അറേബ്യയിൽ സ്ത്രീകൾക്ക് വാഹനമോടിക്കുന്നതിനുള്ള വിലക്ക് ലംഘിച്ചതിന് അൽ-ഹത്‌ലോളിനെ നിരവധി തവണ അറസ്റ്റ് ചെയ്യുകയും മോചിപ്പിക്കുകയും ചെയ്തു.
കൂടാതെ 2018 മെയ് മാസത്തിൽ യുണൈറ്റഡ് അറബ് എമിറേറ്റ്സിൽ (UAE) നിരവധി പ്രമുഖ വനിതാ അവകാശ പ്രവർത്തകരുമായി "രാജ്യം അസ്ഥിരപ്പെടുത്താൻ ശ്രമിച്ചു" എന്ന കുറ്റത്തിന് അറസ്റ്റ് ചെയ്യപ്പെട്ടു.
2018 ഒക്ടോബർ വരെ അവരുടെ ഭർത്താവ് സൗദി സ്റ്റാൻഡ്-അപ്പ് ഹാസ്യനടൻ ഫഹദ് അൽ-ബുട്ടൈറിയെയും ജോർദാനിൽ നിന്ന് രാജ്യത്തേക്ക് ബലമായി തിരിച്ചയക്കുകയും അറസ്റ്റ് ചെയ്യപ്പെടുകയും ചെയ്തു.
അൽ-ഹത്‌ലോൾ "ടോപ്പ് 100 ഏറ്റവും ശക്തരായ അറബ് വനിതകളുടെ 2015" പട്ടികയിൽ മൂന്നാം സ്ഥാനത്താണ്.
2019 മാർച്ചിൽ, PEN അമേരിക്ക നൗഫ് അബ്ദുൽ അസീസ്, അൽ-ഹത്‌ലോൾ, ഇമാൻ അൽ-നഫ്‌ജൻ എന്നിവർക്ക് 2019 PEN അമേരിക്ക/ബാർബി ഫ്രീഡം ടു റൈറ്റ് അവാർഡ് ലഭിക്കുമെന്ന് പ്രഖ്യാപിച്ചു.
ടൈം മാസികയുടെ "2019 ലെ ഏറ്റവും സ്വാധീനമുള്ള 100 ആളുകളിൽ" ഒരാളായി അൽ-ഹത്‌ലോൾ തിരഞ്ഞെടുക്കപ്പെട്ടു.
2019 ലും 2020 ലും സമാധാനത്തിനുള്ള നോബൽ സമ്മാനത്തിന് അൽ-ഹത്‌ലോൾ നാമനിർദ്ദേശം ചെയ്യപ്പെട്ടു.
2021 ഏപ്രിലിൽ, അവളെ 2020 വക്ലാവ് ഹാവൽ ഹ്യൂമൻ റൈറ്റ്സ് പ്രൈസ് ജേതാവായി പ്രഖ്യാപിച്ചു.
2021 ഫെബ്രുവരി 10 -ന് അവർ ജയിൽ മോചിതയായി.
വനിതാ അവകാശ ആക്റ്റിവിസം (2014–2017)
സ്ത്രീകൾക്ക് പ്രസ്ഥാനം നയിക്കുന്നതിലും സൗദി പുരുഷ രക്ഷാകർതൃ വ്യവസ്ഥയെ എതിർക്കുന്നതിലും അൽ-ഹത്‌ലോൾ പ്രശസ്തയാണ്.
2014 ഡിസംബർ 1 ന്, രാജ്യത്ത് സ്ത്രീ ഡ്രൈവിംഗ് നിരോധനം ലംഘിച്ചതുമായി ബന്ധപ്പെട്ട് യുഎഇയിൽ നിന്ന് സൗദി അറേബ്യയിലേക്ക് കാറിൽ അതിർത്തി കടക്കാൻ ശ്രമിച്ചതിന് ശേഷം അറസ്റ്റുചെയ്യുകയും 73 ദിവസം തടങ്കലിൽ വയ്ക്കുകയും ചെയ്തു.
അവർക്ക് യുഎഇ ലൈസൻസ് ഉണ്ടെങ്കിലും സൗദി പോലീസ് അവളെ അറസ്റ്റ് ചെയ്തു.
2015 ഡിസംബറിൽ സൗദി തദ്ദേശ തിരഞ്ഞെടുപ്പിൽ മത്സരിക്കാൻ അൽ-ഹത്‌ലോൾ ശ്രമിച്ചു.
സൗദി അറേബ്യയിൽ സ്ത്രീകളെ ഉൾപ്പെടുത്തിയ ആദ്യത്തെ വോട്ടവകാശമായിരുന്നെങ്കിലും പക്ഷേ നിരോധിക്കപ്പെട്ടു.
2016 സെപ്റ്റംബറിൽ, 14,000 മറ്റുള്ളവർക്കൊപ്പം, അൽ-ഹത്‌ലോൾ സൽമാൻ രാജാവിന് രക്ഷാകർതൃ സമ്പ്രദായം നിർത്തലാക്കണമെന്ന് ആവശ്യപ്പെട്ട് ഒരു അപേക്ഷയിൽ ഒപ്പിട്ടു.
2017 ജൂൺ 4 ന് ദമ്മാമിലെ കിംഗ് ഫഹദ് അന്താരാഷ്ട്ര വിമാനത്താവളത്തിൽ അവരെ അറസ്റ്റ് ചെയ്യുകയും തടങ്കലിൽ വയ്ക്കുകയും ചെയ്തു.
അറസ്റ്റിനുള്ള കാരണം ഔദ്യോഗികമായി വെളിപ്പെടുത്തിയിട്ടില്ലായിരുന്നു.
ആംനസ്റ്റി ഇന്റർനാഷണൽ അത് അവരുടെ മനുഷ്യാവകാശ പ്രവർത്തനത്തിന് വേണ്ടിയാണെന്ന് വിശ്വസിച്ചുവെങ്കിലും അൽ-ഹത്‌ലോളിന് ഒരു അഭിഭാഷകനെ സമീപിക്കാനോ അവരുടെ കുടുംബവുമായി ബന്ധപ്പെടാനോ അനുവാദമില്ലായിരുന്നു. [28]
2018–2020 തടവും പീഡനവും
2018 മാർച്ചിൽ യുഎഇയിൽ നിന്ന് തട്ടിക്കൊണ്ടുപോയ ലൗജൈൻ അൽ-ഹത്‌ലോളിനെ സൗദി അറേബ്യയിലേക്ക് നാടുകടത്തി.
അവിടെ കുറച്ച് ദിവസത്തേക്ക് അറസ്റ്റ് ചെയ്തു.
തുടർന്ന് യാത്രാ വിലക്ക് ഏർപ്പെടുത്തി.
2018 മെയ് 15 ന് തലേന്ന് എമാൻ അൽ-നഫ്‌ജാൻ , ഐഷ അൽ-മന , അസീസ അൽ-യൂസഫ് , മദെഹ അൽ-അജ്രോഷ് , ചില പുരുഷന്മാർ എന്നിവരോടൊപ്പം സൗദി അറേബ്യയിലെ സ്ത്രീകളുടെ അവകാശങ്ങൾക്കായുള്ള പ്രചാരണത്തിൽ ഏർപ്പെട്ടതിന് അൽ-ഹത്‌ലോളിനെ വീണ്ടും അറസ്റ്റ് ചെയ്തു.
ഹ്യൂമൻ റൈറ്റ്സ് വാച്ച് അറസ്റ്റുകളുടെ ഉദ്ദേശ്യത്തെ "കിരീടാവകാശിയുടെ അവകാശ അജണ്ടയെക്കുറിച്ച് സംശയം പ്രകടിപ്പിക്കുന്ന ആരെയും" ഭയപ്പെടുത്തുന്നതായി വ്യാഖ്യാനിച്ചു.
അവലംബം പുറംകണ്ണികൾ Loujain Alhathloul എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലൗ ലോബെൽ ഇംഗ്ലീഷ് വിലാസം https://ml.wikipedia.org/wiki/Lou_Llobell
ലണ്ടൻ ആസ്ഥാനമായുള്ള ഒരു ദക്ഷിണാഫ്രിക്കൻ അഭിനേത്രിയാണ് ലൗ ലോബെൽ (ജനനം 18 ജനുവരി 1995) .
2021-ൽ പുറത്തിറങ്ങിയ വോയേജേഴ്‌സ് എന്ന ചിത്രത്തിലെ സാൻഡി എന്ന കഥാപാത്രത്തിലൂടെയാണ് അവർ അറിയപ്പെടുന്നത്.
2021-ൽ, അവർ Apple TV+ സയൻസ് ഫിക്ഷൻ പരമ്പരയായ ഫൗണ്ടേഷനിലെ ഒരു പ്രമുഖ കഥാപാത്രമായ ഗാൽ ഡോർനിക്കിന്റെ വേഷം ചെയ്തു.
ഒരു സ്പാനിഷ് പിതാവിനും സിംബാബ്‌വെക്കാരിയായ അമ്മയ്ക്കും സ്പെയിനിലാണ് ലൗ ലോബെൽ ജനിച്ചത്.
സ്പെയിനിനും ദക്ഷിണാഫ്രിക്കയ്ക്കും ഇടയിലാണ് അവർ വളർന്നത്.
അവർ 2013-ൽ ഇംഗ്ലണ്ടിലേക്ക് പോയി ബർമിംഗ്ഹാം സർവകലാശാലയിൽ നാടകം പഠിക്കാൻ ചേർന്നു.
അവിടെ 2016-ൽ നാടകത്തിലും തിയേറ്റർ ആർട്ടിലും ബിരുദം നേടി.
2016-ൽ ലണ്ടനിലെ ഡ്രാമ സെന്ററിൽ ചേരുകയും 2018-ൽ അവിടെ നിന്നും മാസ്റ്റർ ഓഫ് ആർട്ട്സിൽ ബിരുദം നേടുകയും ചെയ്തു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ലൗ ലോബെൽ ലൗ ലോബെൽ ട്വിറ്ററിൽ
ലൗഘീദ് ദ്വീപ് ഇംഗ്ലീഷ് വിലാസം https://ml.wikipedia.org/wiki/Lougheed_Island
ലൗഘീദ് ദ്വീപ് കനേഡിയൻ ആർട്ടിക് ദ്വീപസമൂഹത്തിലെ ക്വിക്കിറ്റാലുക്ക് മേഖലയിലെ നുനാവട്ടിലെ ജനവാസമില്ലാത്ത ദ്വീപുകളിലൊന്നാണ്.
ഈ ദ്വീപിൻറെ ഏകദേശ വലിപ്പം 1,312 ചതുരശ്ര കിലോമീറ്റർ (507 ചതുരശ്ര മൈൽ) ആണ്.
മറ്റ് കനേഡിയൻ ആർട്ടിക് ദ്വീപുകളുമായി താരതമ്യപ്പെടുത്തുമ്പോൾ താരതമ്യേന ഒറ്റപ്പെട്ടുകിടക്കുന്ന ഈ ദ്വീപ് ആർട്ടിക് സമുദ്രത്തിൽ, വടക്കുകിഴക്ക് എല്ലെഫ് റിംഗ്നെസ് ദ്വീപിനും തെക്ക് പടിഞ്ഞാറ് മെൽവില്ലെ ദ്വീപിനും ഇടയിൽ സ്ഥിതിചെയ്യുന്നു.
ഇത് ഫൈൻഡ്ലേ ദ്വീപുകളുടെ ഭാഗമാണ്.
1916-ൽ കനേഡിയൻ ആർട്ടിക് പര്യവേഷണത്തിനിടെ വിൽഹൽമുർ സ്റ്റെഫാൻസൺ ആണ് ഈ ദ്വീപ് ആദ്യമായി കണ്ടത്.
കനേഡിയൻ വ്യവസായിയും രാഷ്ട്രീയക്കാരനുമായിരു്ന ജെയിംസ് അലക്‌സാണ്ടർ ലൗഘീദിന്റെ പേരിലാണ് ഈ ദ്വീപ് അറിയപ്പെടുന്നത്.
ശ്രീ ബുദ്ധ കോളേജ് ഓഫ് എഞ്ചിനീയറിങ്ങ് ഇംഗ്ലീഷ് വിലാസം https://ml.wikipedia.org/wiki/Sree_Buddha_College_of_Engineering
ആലപ്പുഴ ജില്ലയിലെ നൂറനാട് പഞ്ചായത്തിൽ പാറ്റൂരിൽ പ്രവർത്തിക്കുന്ന ഒരു സ്വകാര്യ സ്വാശ്രയ എഞ്ചിനീയറിംഗ് കോളേജ് ആണ് ശ്രീ ബുദ്ധ കോളേജ് ഓഫ് എഞ്ചിനീയറിങ്ങ്
ഐ. എസ്. ഓ. വിന്റെ ഗുണനിലവാര സർ‌ട്ടിഫിക്കറ്റും നേടിയിട്ടുള്ള ഈ കോളേജ് ആറു വിഷയങ്ങളിൽ ബി.ടെക് കോഴ്സും കൂടാതെ നാല് വിഷയങ്ങളിൽ എം. ടെക് കോഴ്സും നടത്തുന്നു.
കൊല്ലം ആസ്ഥാനമാക്കി പ്രവർത്തിക്കുന്ന ശ്രീ ബുദ്ധ എജ്യുക്കേഷണൽ സൊസൈറ്റി എന്ന കൂട്ടായ്മയാണ് ഈ കോളേജ് സ്ഥാപിച്ചതും ഇപ്പോൾ ഭരിക്കുന്നതും.
ഡിപ്പാർട്ടുമെന്റുകൾ കമ്പ്യൂട്ടർ സയൻസ് എഞ്ചിനീയറിംഗ് ഇലക്ട്രോണിക്സ് കമ്മ്യൂണിക്കേഷൻസ് മെക്കാനിക്കൽ എഞ്ചിനീയറിംഗ് ഇലക്ട്രിക്കൽ ഇലക്ട്രോണിക്സ് എഞ്ചിനീയറിംഗ് സിവിൽ എഞ്ചിനീയറിംഗ് ബയോടെക്നോളജി
ശ്രീ ഭഗവതി ലക്ഷ്മി ദേവി
ഐശ്വര്യദേവതയായ മഹാലക്ഷ്മിയാണ്‌ ശ്രീ ഭഗവതി അഥവാ ശ്രീദേവി.
മലയാളത്തിൽ ചീവൊതി എന്നും ശീവോതി എന്നും പറയാറുള്ളതും ഈ ദേവിയെക്കുറിച്ചാണ്‌.
മഹാലക്ഷ്മിയുടെ എട്ടു രൂപങ്ങൾ ആണ് അഷ്ടലക്ഷ്മിമാർ.
എട്ടുതരം  ഐശ്വര്യങ്ങൾ ആണിതെന്നു വിശ്വസിക്കപ്പെടുന്നു.
ദേവീഭാഗവതം അനുസരിച്ചു ആദിപരാശക്തിയുടെ മൂന്ന് പ്രധാന ഭാവങ്ങളിൽ ഒന്നാണ് മഹാലക്ഷ്മി.
മഹാവിഷ്ണുവിന്റെ ഭാര്യയാണ്‌ ലക്ഷ്മി എന്നാണ്‌ പുരാണങ്ങളിൽ പറയുന്നത്.
വിഷുവിനോടനുബന്ധിച്ചാണ്‌ ചീവോതിയെ ഭവനത്തിലേക്ക് ആനയിക്കുന്നത്.
കർക്കട മാസങ്ങളിലെ പൂജകളിലും ' ചീവോതിക്കു വക്കുക' എന്ന ചടങ്ങ് കേരളത്തിൽ പലയിടങ്ങളിലും ആചരിച്ചു വരുന്നു.
രജോഗുണമൂർത്തിയായ ഈ ദേവിയെ ക്രിയാശക്തിസ്വരൂപിണി ആയിട്ടാണ്  താന്ത്രികർ കണക്കാക്കുന്നത്.
ശ്രീ മാങ്ങോട്ട് ഭഗവതി ക്ഷേത്രം
പാലക്കാട് ജില്ലയിലെ ആലത്തൂർ താലൂക്കിൽ ഉള്ള തരൂർ പഞ്ചായത്തിലെ അത്തിപ്പൊറ്റ എന്ന ഗ്രാമത്തിലാണ് മാങ്ങോട്ട്കാവ് സ്ഥിതി ചെയ്യുന്നത്.
ഉഗ്രഭാവത്തിലുള്ള ദേവിയാണ് പ്രതിഷ്ഠ.
ഗായത്രി നദി മുതൽ ചൂലന്നൂർ വരെയുള്ള ഭൂവിഭാഗമാണ് മാങ്ങോട്ട് ഭഗവതിയുടെ തട്ടകം.
നെയ്ത്തുകാരുടേയും കൃഷിക്കാരുടേയും ഗ്രാമമായിരുന്നു അത്തിപൊറ്റ.
നെല്ല്, നേന്ത്രവാഴ, പച്ചക്കറി, തെങ്ങ് എന്നിവയായിരുന്നു പ്രധാന കൃഷികൾ.
നെയ്ത്തുകാരനായ കാളബത്ത് കുട്ടൻ ( ഉണ്ണി) വടക്ക് ദേശത്തെ ഒരു ഉത്സവപറമ്പിൽ തുണി കച്ചവടത്തിനായി പോയതായിരുന്നു.
എഴുന്നള്ളത്തിനു കൊണ്ട് പോകുന്ന ദേവി വിഗ്രഹത്തെ കണ്ട കുട്ടൻ മനസ്സിൽ “എന്റെ കൂടെ വരുന്നോ” എന്ന് ചോദിച്ചുവത്രെ.
അപ്പോൾ ഒരു ചുഴലിക്കാറ്റ് ഉണ്ടാകുകയും ദേവിക്ക് ചാർത്തിയിരുന്ന വസ്ത്രം ആ കാറ്റിൽ പറന്ന്പൊകുകയും ചെയ്തു.
കുട്ടൻ തന്റെ കയ്യിൽ ഉണ്ടായിരുന്ന പട്ട് വസ്ത്രം വിഗ്രഹത്തിലേക്ക് എറിഞ്ഞുവെന്നും ആ വസ്ത്രം വിഗ്രഹത്തിൽ ധരിക്കപ്പെട്ടുവെന്നും ചരിത്രം.
പിറ്റേന്ന് ഉത്സവം കഴിഞ്ഞ് കുട്ടൻ ഗ്രാമത്തിലേക്ക് മടങ്ങി.
കുട്ടൻ ഒരു ഓലക്കുടയും ചൂടിയാണ് ഗ്രാമത്തിൽ എത്തിയത്.
ക്ഷീണിതനായ കുട്ടൻ,ഓലക്കുട നിലത്ത് കുത്തി നിറുത്തി അതിനടുത്ത് കിടന്ന് ഉറങ്ങി.
പിറ്റേന്ന് രാവിലെ എത്ര ശ്രമിച്ചിട്ടും നിലത്ത് കുത്തി വെച്ചിരുന്ന കുട എടുക്കാൻ കഴിയാതെ വന്നു.
വിവരം അറിഞ്ഞെത്തിയ ഗ്രാമജ്യോത്സ്യൻ, ആ കുടയിൽ ദേവി നിലയുറപ്പിച്ചിരിക്കുന്നു എന്നും അനുയോജ്യമായ ഒരു ക്ഷേത്രം നിർമ്മിച്ച് ദേവിയെ കുടിയിരുത്തണം എന്നും ഉപദേശിച്ചു.
ജ്യോത്സ്യൻ തന്റെ കയ്യിലുള്ള ദണ്ഡ് ദൂരേയ്ക്ക് എറിയുകയും അത് ചെന്ന് വീണ സ്ഥലത്ത് ക്ഷേത്രം നിർമ്മിക്കാൻ നിർദ്ദേശിക്കുകയും ചെയ്തു.
ആ ദണ്ഡ് വീണ സ്ഥലത്താണത്രെ ഇപ്പോഴത്തെ ക്ഷേത്രം നിലകൊള്ളുന്നത്.
കുട വെച്ച സ്ഥലം ഉണ്ണിയിരുത്തിയ മൊക്ക് എന്ന പേരിൽ അറിയപ്പെട്ടു.
ഇവിടെ നിന്നാണ് വേല എഴുന്നള്ളത്ത് തുടങ്ങുന്നത്.
മാങ്ങോട്ട്കാവ് ക്ഷേത്രത്തിന്റെ വടക്കേനട
വടക്കേ നടയിൽ,ക്ഷേത്രപാലകനായി മൂക്കൻ ചാത്തനെയും കുടിയിരുത്തിയിട്ടുണ്ട്.
കാലക്രമത്തിൽ ക്ഷേത്രം വിപുലീകരിക്കുകയും ഇപ്പോൾ കേരളത്തിലെ തന്നെ ഏറ്റവും പ്രസിദ്ധങ്ങളായ ക്ഷേത്രങ്ങളിൽലൊന്നായി തീരുകയും ചെയ്തിരിക്കുന്നു.
മേടമാസത്തിൽ വിഷു കഴിഞ്ഞ് വരുന്ന രണ്ടാമത്തെ ഞായറാഴ്ചയാണ് മാങ്ങോട്ട് കാവിലെ വേല മഹോത്സവം.
നാനാ ദേശങ്ങളിൽ വസിക്കുന്ന അത്തിപൊറ്റ നിവാസികൾ വേല മഹോത്സവത്തിൽ പങ്കെടുക്കാൻ ജന്മനാട്ടിൽ എത്തിച്ചേരും.
ഒന്നാമത്തെ ഞായറാഴ്ച കോടിക്കൂറയിട്ടാൽ പിറ്റേന്ന് മുതൽ ഏഴു ദിവസം തോൽ‌പ്പാവ കൂത്ത് ഉണ്ടാകും.
കമ്പരാമായണമാണ് കൂത്ത് കഥ.
പുലവന്മാർ എന്ന് വിളിക്കുന്ന കൂത്ത് കവികളാണ് കൂത്ത് ചൊല്ലുക.
തമിഴിലാണ് കൂത്ത്.
പൂമുള്ളീ മനയുടെ അധീനതയിലായിരുന്ന മാങ്ങോട്ട്കാവ് പിന്നീട് സർക്കാർ ഏറ്റെടുത്തു.
ഇപ്പോൾ മലബാർ ദേവസ്വം ബോർഡിന്റെ കീഴിലാണ്.
ചിത്രങ്ങൾ Mangottu Kavu Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പടിഞ്ഞാറേ നട കൊടി വിളക്ക് മൂക്കൻ ചാത്തൻ ചാത്തൻ ക്ഷേത്രക്കുളം ക്ഷേത്ര വേല എഴുന്നള്ളത്ത് പഞ്ചവാദ്യം പണ്ടാര കുതിര പൂതൻ തിറ പൂതൻ തിറ വെടിക്കെട്ട് വെടിക്കെട്ട്
ശ്രീ ഭൗസാഹേബ് ഹൈർ ഗവൺമെൻ്റ് മെഡിക്കൽ കോളേജ്, ധൂലെ ഇംഗ്ലീഷ് വിലാസം https://ml.wikipedia.org/wiki/Shri_Bhausaheb_Hire_Government_Medical_College,_Dhule
ഇന്ത്യയിലെ മഹാരാഷ്ട്രയിലെ ധൂലെയിലുള്ള ഒരു മെഡിക്കൽ സ്ഥാപനമാണ് ശ്രീ ഭൗസാഹെബ് ഹയർ ഗവൺമെന്റ് മെഡിക്കൽ കോളേജ് ( SBHGMC ).
ഇത് മഹാരാഷ്ട്ര യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുള്ളതും മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ളതുമാണ്.
1989 ൽ സ്ഥാപിതമായ ഈ കോളേജ് മുമ്പ് പൂനെ യൂണിവേഴ്സിറ്റിയുമായും പിന്നീട് നോർത്ത് മഹാരാഷ്ട്ര യൂണിവേഴ്സിറ്റിയുമായും അഫിലിയേറ്റ് ചെയ്തിരുന്നു.
SBHGMC പ്രധാനമായും എം.ബി.ബി.എസ്. മെഡിക്കൽ ബിരുദം (ബാച്ചിലർ ഓഫ് മെഡിസിൻ ബാച്ചിലർ ഓഫ് സർജറി ) വാഗ്ദാനം ചെയ്യുന്നു.
ബിരുദാനന്തര കോഴ്‌സുകൾ നിലവിൽ വാഗ്ദാനം ചെയ്യുന്നില്ല.
ഇതിന് മൊത്തം ബിരുദ വിദ്യാർത്ഥി പ്രവേശന ശേഷി 150 ആണ്.
ഇന്ത്യയിലെ എല്ലായിടത്തുനിന്നും വിദ്യാർത്ഥികൾ വരുന്നു.
മഹാരാഷ്ട്ര സംസ്ഥാനത്തിൽ നിന്നും ഇന്ത്യയുടെ മറ്റ് ഭാഗങ്ങളിൽ നിന്നുമുള്ള വിദ്യാർത്ഥികൾക്കുള്ള സീറ്റുകളുടെ വിഭജനം മാറ്റത്തിന് വിധേയമാണ്: NEET- ൽ നിന്നുള്ള വിദ്യാർത്ഥികൾ (നാഷണൽ എലിജിബിലിറ്റി കം എൻട്രൻസ് ടെസ്റ്റ്): 85% മഹാരാഷ്ട്രയിലെ താമസക്കാരും 15% അഖിലേന്ത്യാ വിദ്യാർത്ഥികളും
ധൂലെ നഗരത്തിന്റെ പ്രാന്തപ്രദേശത്താണ് കാമ്പസ് സ്ഥിതി ചെയ്യുന്നത്.
കോളേജിനോട് ചേർന്നുള്ള ആശുപത്രി, ഗവൺമെന്റ് ഹോസ്പിറ്റൽ, ധൂലെ അല്ലെങ്കിൽ സിവിൽ ഹോസ്പിറ്റൽ, ധൂലെ എന്നു അറിയപ്പെടുന്നു.
545 കിടക്കകളുള്ള ധൂലെ ജില്ലയിലെ ഒരു പ്രധാന ആശുപത്രിയായ ഇത് പ്രതിദിനം ഏകദേശം 600 രോഗികളെ ചികിത്സിക്കുന്നു, ഇതിൽ പലരും ഗ്രാമപ്രദേശങ്ങളിൽ നിന്നുള്ളവരാണ്.
അവലംബം ↑ Medical Council of India .
"Medical Council of India- Colleges teaching MBBS" Archived 2011-05-05 at the Wayback Machine .
, Nov 18, 2012.
↑ Santosh Sonawane, "Where doctors practise in fear" , Times of India , March 16, 2017.
↑ Santosh Sonawane, "Govt hospital doctors in Dhule set an example" , Times of India , March 25, 2017.
ശ്രീ മണക്കുളങ്ങര ഭഗവതി ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൊയിലാണ്ടിയിൽ ഏകദേശം 3 കി മി കിഴക്കു ഭാഗത്തായി മണക്കുളങ്ങര ദേവി ക്ഷേത്രം സ്ഥിതി ചെയ്യുന്നു.
സാമൂതിരിമാരുടെ കാലത്തു തന്നെ ക്ഷേത്രത്തിനു പ്രാധാന്യം ലഭിച്ചിരുന്നു.
ചെമ്പക്കോട്ട് പണിക്കർമാരായിരുന്നു മണക്കുളങ്ങര ക്ഷേത്രത്തിന്റയും കുറുവങ്ങാട് ശിവക്ഷേത്രത്തിന്റെയും അധികാരികൾ.
സാമൂതിരിയുടെ പിൻബലം ചെമ്പക്കോട്ട് പണിക്കർക്ക് ഉണ്ടായിരുന്നതിന് തെളിവായി സാമൂതിരി നൽകിയ ചെങ്കോൽ ഇന്നും ക്ഷേത്രത്തിലുണ്ട് .
മണൽ നിറഞ്ഞ കുളമുള്ള പ്രദേശം എന്നതു കൊണ്ടാകാം മണൽ കുളങ്ങര എന്ന പേര് സിദ്ധിച്ചത്.
ഒരു വിശാലമായ പാടത്തിന്റെ മധ്യഭാഗത്താണ് ക്ഷേത്രം.
ഒരു കാലത്ത് ഈ ഭാഗത്തുകൂടി പുഴ ഒഴുകിയിരുന്നതായി തെളിവുകൾ ഉണ്ട് .
ഭഗവതി ക്ഷേത്രത്തോട് അനുബന്ധിച്ച് പരദേവതാ ക്ഷേത്രമുണ്ട് .
ഒരിക്കൽ ബാലൂശ്ശേരി കോട്ടയിൽ നിന്ന് പരദേവത തുരുത്തിയിൽ തറവാട് പടിപ്പുരയിൽ എത്തിയെന്നും തുടർന്ന് പരദേവതാ ചൈതന്യം ഇപ്പോൾ ഈ ക്ഷേത്രത്തിൽ കാണുന്ന ആൽത്തറയിൽ കിരാത രൂപത്തിൽ ഇരുന്നന്നും പിന്നിട് പരദേവതാ സങ്കൽപത്തിൽ ക്ഷേത്രം പണിഞ്ഞന്നും  വിശ്വസിക്കപെടുന്നു.
മണക്കുളങ്ങര ഉത്സവം നടക്കുന്നത് മകരം 30 കുംഭം 1 എന്നി ദിവസങ്ങളിലാണ്.
പണ്ട് കാലത്ത് കൊടിയേറിയ ഉത്സവമായിരുന്നു നടന്നിരുന്നത്.
മണക്കുളങ്ങരഉത്സവത്തെ ഉച്ചാൽ ഉത്സവം എന്നാണ് പറയുന്നത് .
സൂര്യൻ തന്റെ പ്രതാപത്തിന്റെ ഉച്ചത്തിൽ നിൽക്കുന്ന രാശിയാണ് ഉച്ചാൽ.
ഉച്ചാൽ ദിവസത്തിന് മൂന്നു ദിവസം മുമ്പ് വീടുകളിൽ നനച്ചു വരക്കൽ എന്നൊരു ചടങ്ങുണ്ട്.
നാലാം ദിവസം വീടുകളിൽ ശീപോതിവെക്കൽ ചടങ്ങുണ്ട് (ശ്രീ ഭഗവതി ).
ഈ അടുത്ത കാലം വരെ ഉൽസവത്തിന് കോമരമുണ്ടായിരുന്നു.
രാവുണ്ണി കുറുപ്പും ,വട്ടാം കണ്ടി കുഞ്ഞിരാമൻ നായരുമായിരുന്നു ദേവി സന്നിധിയിലെ കോമരങ്ങൾ.
മണക്കുളങ്ങരെയെ സംബന്ധിച്ചിടത്തോളം ജാതി വ്യവസ്ഥ അത്ര കർശനമായിരുന്നില്ല ഇതിനു തെളിവാണ് ചെറിയ വിളക്ക് ദിവസം ഉൽസവത്തിന് നടക്കുന്ന തണ്ടാൻ മാരുടെ താലപ്പൊലി.
പാളയും പൂക്കുലയും താലപ്പൊലിയേന്തി ക്ഷേത്ര മുറ്റത്തെ അരിക്കിണറിൽ ചൊരിയുന്നു.
ഉച്ചാൽ ദിവസം കുറവങ്ങാട് ശിവക്ഷേത്രത്തിൽ നിന്ന് വൈകിട്ട് തുടങ്ങുന്ന ആനയോട് കൂടിയ താലപ്പൊലി എഴുന്നള്ളത്ത് ഉണ്ട്.
ശ്രീ പൊന്ന
പഴയ കന്നഡ സാഹിത്യത്തിലെ രത്നത്രയങ്ങളിൽ ഒരാളാണ് ശ്രീ പൊന്ന കന്നഡ : ಶ್ರೀ ಪೊನ್ನ (ക്രിസ്ത്വബ്ദം പത്താം നൂറ്റാണ്ട്).
രാഷ്ട്രകൂട ചക്ത്രവർത്തിയായിരുന്ന കൃഷ്ണൻ മൂന്നാമൻറെ (ക്രിസ്ത്വബ്ദം 939-965) ആസ്ഥാനകവിയായിരുന്നു ശ്രീ പൊന്ന.
പൊന്നൻറെ ഉറ്റ സുഹൃത്തും കൂടിയായിരുന്ന ചക്രവർത്തി പൊന്നനെ ഉഭയകവിചക്രവർത്തി എന്ന് വിളിച്ച് ആദരിച്ചു.
കന്നഡ , സംസ്കൃതം എന്നിങ്ങനെ രണ്ട് ഭാഷകളിൽ അപാരമാം വിധം പാണ്ഡിത്യം പൊന്നന് ഉണ്ടായിരുന്നു.
ശ്രീ പൊന്ന ഇന്നത്തെ ആന്ധ്രയിൽ സ്ഥിതിചെയ്യുന്ന വെങ്കി എന്നിടത്ത് ജനിക്കുകയും പിൽക്കാലത്ത് ഇന്നത്തെ ഗുൽബർഗ്ഗയിലുള്ള മാന്യഖേട എന്ന സ്ഥലത്തേക്ക് താമസം മാറിയതാണെന്നും ചരിത്ര വിദഗ്ദ്ധർക്ക് അഭിപ്രായമുണ്ട്.
ശ്രീ പൊന്ന നാല് കാവ്യങ്ങൾ രചിച്ചു എന്നൊരു മൊഴിയുണ്ട്.
എന്നാൽ പൂർണ്ണമായി ലഭ്യമായവ രണ്ടാണ്.
ശാന്തിപുരാണ ജിനാക്ഷരമാലെ ഭുവനൈക രാമാഭ്യുദയ (ലഭ്യമല്ല) ഗതപ്രത്യാഗത (ലഭ്യമല്ല)
ശാന്തിപുരാണ എന്ന കാവ്യം പുരാണ നാമ ചൂടാമണി എന്നൊരു പര്യായനാമത്തിലും പ്രസിദ്ധമാണ്.
ചമ്പൂ കാവ്യശൈലിയിൽ രചിക്കപ്പെട്ട മഹാകാവ്യം 12 ആശ്വാസ(ഖണ്ടിക)ങ്ങളിലായാണ് രചിക്കപ്പെട്ടത്.
കന്നഡ ഭാഷയ്ക്ക് ചമ്പൂ കാവ്യശൈലി പംപൻറെ സംഭാവനയാണ്.
പതിനാറാമത്തെ ജൈന തീർത്ഥങ്കരൻ ശാന്തിനാഥനെ കുറിച്ചുള്ളതാണ് മഹാകാവ്യം.
മഹാകാവ്യം ജൈനമതത്തിൻറെ ഉദാത്തങ്ങളായ ആശയങ്ങളെ പ്രതിപാദിക്കുന്നു.
ശാന്തിനാഥൻ ആറാമത്തെ ജൻമത്തിൽ അപരാജിത നായി ജനിച്ചത് തൊട്ട് മുന്നോട്ട് ഉള്ള ജീവിതവും സിധിയും ആണ് മഹാകാവ്യത്തിൻറെ ഇതിവൃത്തം.
ജിനാക്ഷരമാലെ 39 കന്ദപദ്യങ്ങൾ ഉൾപ്പെടുന്ന ജൈനമത ഗ്രന്ഥമാണ്.
പദ്യങ്ങൾ ക തൊട്ട് ള വരെയുള്ള അക്ഷരങ്ങൾ വെച്ച് തുടങ്ങുന്നു.
ഭുവനൈക രാമാഭ്യുദയ എന്നത് 14 ആശ്വാസങ്ങൾ അടങ്ങുന്ന ഒരു ചമ്പൂകാവ്യ കൃതിയാണെന്നുള്ള വിവരം ഇപ്പോൾ ലഭ്യമാണ്.
ചരിത്ര വിദഗ്ദ്ധൻ ഡി. എൽ. നരസിംഹാചാർ അദ്ദേഹത്തിൻറെ അഭിപ്രായം അനുസരിച്ച് മേൽപ്പറഞ്ഞ കൃതി ഭുവനൈക രാമ എന്ന ബഹുമാനം നേടിയിരുന്ന ചക്രവർത്തി കൃഷ്ണൻ മൂന്നാമൻറെ (മുമ്മടി കൃഷ്ണ) സാമന്തനായ ശങ്കരകണ്ടനെ കുറിച്ചുള്ളതാണ്.
ചരിത്ര പഠനത്തിൽ വൈദിഗ്ധ്യം നേടിയിരുന്ന ശ്രീ മഞ്ചേശ്വര ഗോവിന്ദ പൈ പൊന്നന്ന ഭുവനൈക രാമനു യാരു ( പൊന്നൻറെ ഭുവനൈക രാമനാര് ) എന്ന ലേഖനത്തിൽ ചക്രവർത്തി മുമ്മടി കൃഷ്ണ തന്നെയാണ് പൊന്നൻറെ ഭുവനൈക രാമൻ എന്ന് പ്രതിപാദിച്ചു.
ഗോവിന്ദ പൈയുടെ ഈ അഭിപ്രായത്തോട് പിന്നീട് ശ്രീ ഡി. എൽ. നരസിംഹാചാർ യോജിക്കുകയുണ്ടായി.
രാഷ്ട്രകൂട രാജഭരണ കാലത്തെ കന്നഡ കവികളും സാഹിത്യകാരൻമാരും (753-973 CE) അമോഘവർഷ ക്രിസ്ത്വബ്ദം 850 ശ്രീവിജയ ക്രിസ്ത്വബ്ദം 850 അസഗ ക്രിസ്ത്വബ്ദം 850 ശിവകോട്യാചാര്യ ക്രിസ്ത്വബ്ദം 900 രവിനാഗഭട്ട ക്രിസ്ത്വബ്ദം 930 ആദികവി പംപ ക്രിസ്ത്വബ്ദം 941 ജൈനചന്ദ്ര ക്രിസ്ത്വബ്ദം 950 ശ്രീ പൊന്ന ക്രിസ്ത്വബ്ദം 950 രുദ്രഭട്ട ഒൻപതാം നൂറ്റാണ്ട് തൊട്ട് പത്താം നൂറ്റാണ്ട് വരെ കവി രാജരാജ ഒൻപതാം നൂറ്റാണ്ട് തൊട്ട് പത്താം നൂറ്റാണ്ട് വരെ ഗജനാകുശ പത്താം നൂറ്റാണ്ട് സ്വാധീനവും ശൈലിയും
ശ്രീ പൊന്നൻ കന്നഡ അഭിജാത സാഹിത്യത്തിലെ എണ്ണപ്പെട്ട എഴുത്തുകാരനാണ്.
കന്നഡ അഭിജാത സാഹിത്യ കാലഘട്ടം ക്രിസ്ത്വബ്ദം പത്താം നൂറ്റാണ്ട് മദ്ധ്യഭാഗം തൊട്ട് രണ്ട് ശതകങ്ങൾ നീണ്ടു നിൽക്കുന്നതാണ്.
ഇക്കാലയളവിൽ പംപനും റന്നനും സാഹിത്യ നിർമ്മാണത്തിൽ നൂറ്റാണ്ടുകളോളം മാതൃകയായേക്കാവുന്ന കൃതികൾ അതുല്യ മികവോടെ രചിച്ചുവെച്ചു.
ചമ്പൂ കാവ്യശൈലി കന്നഡയിൽ മാർഗ്ഗ (സംസ്കൃതം) ശൈലിയെ പിൻതുടർന്നുകൊണ്ടും ദേസിയുടെ (കന്നഡ) അനന്യ പ്രതിപാദനത്തിന് വഴിയൊരുക്കി.
പൊന്നൻ മുമ്മടി കൃഷ്ണനെ ഭുവനൈക രാമനായി കൊണ്ടാടിയതു പോലെ പംപനും ചാലുക്യ അരികേസരിയെ അർജ്ജുനനായി വാഴ്ത്തി.
റന്നനും തൻറെ ആശ്രയദാതാവായ ചാലുക്യ സത്യാശ്രയനെ ഭീമനായി വാഴ്ത്തി.
അവലംബങ്ങൾ കുറിപ്പുകൾ {{ cite book }} : Check | lccn= value ( help )
ശ്രീ മഹാവിഷ്ണു ക്ഷേത്രം പള്ളിക്കുറുപ്
പാലക്കാട്‌ ജില്ലയിൽ മണ്ണാർക്കാട് താലൂക്കിൽ പള്ളിക്കുറുപ് ഗ്രാമത്തിലാണ് ചരിത്ര പ്രസിദ്ധമായ ഈ ക്ഷേത്രം നിലകൊള്ളുന്നത്.
ഏകദേശം 5250വർഷം പഴക്കമുണ്ടെന്ന് പറയപ്പെടുന്നു.
ഇവിടെ പ്രധാന പ്രതിഷ്ഠയായി മഹാവിഷ്ണുവും, ചുറ്റമ്പലത്തിന്റെ തെക്ക് ഭാഗത്തു വട്ട ശ്രീ കോവിലിൽ പ്രതിഷ്ഠിച്ച നരസിംഹ മൂർത്തിയും പ്രാധാന്യമർഹിക്കുന്നു.
വേട്ടക്കാരൻ, അയ്യപ്പൻ, നാഗങ്ങൾ, ഗണപതി, എന്നി ഉപദേവന്മാരും ഉണ്ട്.
വനവാസ കാലത്തു ഭഗവാൻ ശ്രീരാമൻ പള്ളിക്കുറുപ് കൊണ്ടതിനാൽ ആണ് ഈ സ്ഥലം പള്ളിക്കുറുപ് എന്ന് പേര് വന്നത് എന്ന് ഐതിഹ്യം പറയുന്നു.
ക്ഷേത്രത്തിന്റെ പഴക്കത്തെ കുറിച്ചോ, ഉത്പത്തിയെ കുറിച്ചോ വ്യക്തമായ രേഖകൾ ഇല്ല.
പ്രതിഷ്ഠ മുഹൂർത്ത സമയത്തു മയിലിന്റെ സാനിധ്യം ഉണ്ടാവും എന്നായിരുന്നു ജോൽസ്യ പ്രവചനം, പ്രതിഷ്ഠ ചടങ്ങുകൾ പൂർത്തിയാക്കി മയിലിന്റെ വരവ് പ്രതീക്ഷിക്കുന്ന സമയത്തു ഒരു സന്യാസി കയ്യിൽ മയിൽ പീലി കെട്ടുമായി എത്തിച്ചേരുകയും മയിലിനു പകരം മയിൽ പീലി കെട്ടു വന്നത് നല്ല ലക്ഷണമായി കരുതി തന്ത്രിമാർ പടിഞ്ഞാട്ടു മുഖമായി മഹാവിഷ്ണുവിനെ പ്രതിഷ്ഠിച്ചു.
ആദ്യത്തെ പ്രതിഷ്ഠയുടെ തെക്കുഭാഗത്തു മയിൽ വട്ടം ചുറ്റി പറക്കുകയും ചെയ്തു.
ആ സമയം തന്ത്രിമാർ നരസിംഹ ഭാവത്തിൽ മഹാവിഷ്ണുവിനെ പ്രതിഷ്ഠിച്ചു.
അതാണ് ഇന്നു കാണുന്ന തെക്കൻ തേവർ എന്ന മൂർത്തി.
നരസിംഹത്തിന്റെ രൗദ്രം ശമിപ്പിക്കാൻ വേണ്ടി ആണ് പ്രതിഷ്ഠക്കു നേരെ എതിരായി പടിഞ്ഞാറു ഭാഗത്തു കിഴക്കോട്ടു മുഖമായി അയ്യപ്പ സ്വാമിയേ പ്രതിഷ്ഠിച്ചത്.
വെയിലും, മഴയും കൊള്ളുന്ന രീതിയിലാണ് പൂർണ്ണ, പുഷ്കല ദമ്പതി സമേതം അയ്യപ്പൻറെ പ്ലാവ് മരത്തിന്റെ ചുവട്ടിൽ ഉള്ള പ്രതിഷ്ഠ.
ഗണപതി, നാഗങ്ങൾ കൂടി ഇവിടെ പ്രതിഷ്ഠിച്ചിട്ടുണ്ട്.
ഈ പ്ലാവ് പടർന്നു പന്തലിച്ചു ഇപ്പോഴും കാണാം.
ശ്രീരാമൻ പള്ളിക്കുറുപ് കൊണ്ടു എന്ന് പറയപ്പെടുന്ന സ്ഥലത്തു പടിഞ്ഞാറു മുഖമായി ഒരു പ്രതിഷ്ഠ ഉണ്ട്.
അതാണ് അനന്തശയനം.
പുരാതനമായ ചുമരിൽ വരച്ച അനന്തശയനം ചുമർ ചിത്രം ഇപ്പോഴും കാണാം.
മരത്തിൽ കൊത്തിയ ദശാവതാര രൂപങ്ങൾ പ്രധാന അമ്പലത്തിലെ മുഖ മണ്ഡപത്തിൽ കാണാം.
9ദിവസം ഗംഭീര ഉത്സവം ഇവിടെ നടന്നിരുന്നു.
കൂത്ത്, കഥകളി, കൂടിയാട്ടം, സംഗീത കച്ചേരി മുതലായ ക്ഷേത്ര കലകൾ നടന്നിരുന്നു.
കലാരംഗത്തെ പ്രതിഭകൾ ഇവിടെ നിത്യ അതിഥികൾ ആയിരുന്നു.
ചെമ്പൈ ഭാഗവതർ, കഥകളി ആചാര്യൻ പട്ടിക്കാം തൊടി രാവുണ്ണി മേനോൻ, ഗുരു കുഞ്ചു കുറുപ്പ്, കവള പാറ നാരായണൻ നായർ, വെങ്കിട കൃഷ്ണ ഭാഗവതർ, മൂത്തമന നമ്പൂതിരി, വെങ്കിടച്ച സ്വാമി, പൈങ്കുളം രാമചാക്യാർ, എന്നി പ്രമുഖർ നിത്യ അരങ്ങു തന്നെ ആയിരുന്നു.
ഇതിനെല്ലാം വേണ്ടിയുള്ള വലിയ ഊട്ടുപുര ഇപ്പോഴും നിലനിൽക്കുന്നു.
പഴയ പ്രതാപം വിളിച്ചു പറഞ്ഞു മതിലകത്തു കൂത്ത് തറ ഇപ്പോഴും ഉണ്ട്.
മലബാർ ലഹള എന്നറിയപ്പെടുന്ന ടിപ്പുവിന്റ പടയോട്ട കാലത്ത് ഇവിടെ ഉണ്ടായിരുന്ന നമ്പൂതിരി കുടുംബങ്ങളും, മറ്റുള്ളവരും ഭീതിമൂലം നാടുവിട്ടു പോയി.
ഇവർ പോയതോടെ ക്ഷേത്ര കാര്യങ്ങൾ നോക്കാൻ ആളില്ലാത്ത അവസ്ഥയായി.
ക്രമേണ ക്ഷേത്രത്തിന്റെ ഉടമാവസ്ഥ അവകാശം ഇവുടുത്തെ പ്രമുഖ ജന്മി കുടുംബമായ ഒളപ്പമണ്ണ മനക്കാർക്കു ലഭിച്ചു.
ഇവിടെ ഉണ്ടായിട്ടുള്ള പള്ളിക്കുറുപ് പട എന്നറിയപൊടുന്ന കലാപത്തിന്റെ ഫലമായി ക്ഷേത്ര ബിംബത്തിനു സാരമായി കേടുപാടുകൾ സംഭവിക്കുകയും ഇത് പിന്നീട് പുനർ നിർമ്മിക്കുകയും ചെയ്തു.
ഇവിടെ നൂറ്റാണ്ടുകൾ പഴക്കമുള്ള പത്തായ പുരയിൽ കലാപകാരികൾ തമ്പടിച്ചു അക്രമം നടത്തുകയും, ഗൂർക്കാ പട്ടാളം പീരങ്കി പടയുമായി വന്നു ഇവരെ കീഴടങ്ങി.
അന്ന് പീരങ്കി പ്രയോഗിച്ച അടയാളം ഇന്നും കാണാം.
ഇതിന്  ചേല കലാപം എന്നറിയപെടുന്നു.
ടിപ്പുവിന്റ പടയോട്ടത്തിന് തെളിവാണ് ഇന്ന് ക്ഷേത്രത്തിന്റ മുൻപിലൂടെ പോകുന്ന ടിപ്പു സുൽത്താൻ റോഡ്.
1921ലെ മാപ്പിള കലാപത്തിലും ക്ഷേത്രത്തിനു കേടുപാടുകൾ വന്നിട്ടുണ്ട്.
ഈ ക്ഷേത്രത്തിനു 16000പറ നെല്ല് മിച്ചവാരം പിരിഞ്ഞിരുന്നു.
അതോടനുബന്ധിച്ചു ക്ഷേത്രം വളരെ അറിയപ്പെട്ടിരുന്നതായും സുമാർ 1940മുതൽ ഭൂപരിഷ്കരണ നിയമം വരുന്ന അടുത്ത കാലം വരെ ഗംഭീര ഉത്സവം നടന്നിരുന്നു.
ഈ കാലത്തു 2ആനകളും ക്ഷേത്രത്തിനു സ്വന്തമായി ഉണ്ടായിരുന്നു.
ഭൂപരിഷ്കരണ നിയമം വന്നതോടെ ക്ഷേത്ര സ്വത്തുക്കൾ അന്യാധീന പെടുകയും, വരുമാനം പൂർണമായി നിലക്കുകയും ചെയ്തു.
1940മുതൽ hr se വകുപ്പിന്റെ കീഴിൽ പ്രത്യേകം തയ്യാറാക്കിയ സ്കീം പ്രകാരം ഭരണം നടക്കുന്നു.
1997ൽ ക്ഷേത്രത്തിൽ 2 ധ്വജപ്രതിഷ്ഠയും, നവീകരണ കലശവും നടത്തി.
മഹാവിഷ്ണുവിന് കൊടിമരം നിർമ്മിക്കാൻ മുറിച്ച തേക്ക് 50വർഷം പൂർത്തിയാക്കാൻ കഴിയാതെ കിടന്നു.
നരസിംഹ മൂർത്തിക്കും, മഹാവിഷ്ണുവിനും തുല്യം പ്രാധന്യമുള്ള കാരണം 2കൊടിമരം വേണം എന്നാണ് ദേവപ്രശ്നത്തിൽ കണ്ടത്.
ഇവിടെ ഉത
്സവം 2സ്ഥലത്തും ഒപ്പം നടക്കുന്നു..
ധനു മാസത്തിൽ പുണർതം നാളിൽ കെടിയേറ്റം.
ഇടവ മാസത്തിൽ അത്തം നാളിൽ പ്രതിഷ്ഠ ദിനം.
മകരത്തിലെ അവസാന ശനി അയ്യപ്പന് താലപ്പൊലി.
പഴയ സ്ഥാനപേരായ റാവു ബഹദൂർ ഒ. എം നാരായണൻ നമ്പൂതിരിപ്പാട്‌ ആണ് ഇന്ന് കാണുന്ന പുതിയ പത്തായ പുര, ഗോപുരങ്ങൾ നിർമ്മിച്ചത്.
ഒ. എം വാസുദേവൻ നമ്പൂതിരിപ്പാട്‌, മഹാകവി ഒളപ്പമണ്ണ, ഒ എം സി നാരായണൻ നമ്പൂതിരിപ്പാട്, ഒ എം ശങ്കരൻ നമ്പൂതിരിപ്പാട്‌, ഒ എം കുഞ്ഞൻ നമ്പൂതിരിപ്പാട്‌ തുടങ്ങിയവർ ഭരണ സാരഥ്യം ഏറ്റെടുത്തിട്ടുള്ള ഇപ്പോൾ ജീവിച്ചിരിപ്പില്ലാത്ത മഹാരഥന്മാർ ആണ്.
ക്ഷേതത്തിനു ഇപ്പോൾ 20ഏക്കർ ഭൂമി നിലവിലുണ്ട്.
http://sreemahavishnutemplepallikurup.blogspot.com/?m=1
വാൾട്ട് ഡിസ്നി ഇംഗ്ലീഷ് വിലാസം https://ml.wikipedia.org/wiki/Walt_Disney Newman Laugh-O-Gram (1921)
കാർട്ടൂണുകളുടെ കുലപതി വാൾട്ടർ എലിയാസ് ഡിസ്നി .
ഇരുപതാം നൂറ്റാണ്ടിലെ വിനോദ മേഖലയിൽ ഏറ്റവും സ്വാധീനം ചെലുത്തിയതും നവീനത വരുത്തിയതുമായ വ്യക്തികളിൽ ഒരാളാണ് ഇദ്ദേഹം.
വാൾട്ട് ഡിസ്നി പ്രോഡക്ഷൻസിന്റെ സഹ-സ്ഥാപകൻ (സഹോദരൻ റോയ്. ഒ. ഡിസ്നിക്കൊപ്പം ) എന്ന നിലയിൽ ഇദ്ദേഹം ലോകത്തിലെ ഏറ്റവും അറിയപ്പെടുന്ന ചലച്ചിത്ര നിർമാതാക്കളിൽ ഒരാളായിമാറി.
അമേരിക്ക ലേകത്തിനു നൽകിയ അതുല്യ വ്യക്തികളിൽ ഒരാളായ ഡിസ്നി സ്ഥാപിച്ച ദ വാൾട്ട് ഡിസ്നി കമ്പനിയുടെ ഇപ്പോഴത്തെ വാർഷിക വരുമാനം 3500 കോടി യു.എസ് ഡോളറാണ് .
ചലച്ചിത്ര നിർമാതാവ് എന്ന നിലയിലാണ് ഇദ്ദേഹം ഏറ്റവും ശ്രദ്ധിക്കപ്പെടുന്നത്.
അനിമേഷൻ മേഖലയിലും തീം പാർക്ക് ഘടനയിലും ഇദ്ദേഹം പല പുതുമകൾ വരുത്തി.
അമ്പത്തൊമ്പത് തവണ അക്കാഡമി അവാർഡിന് നാമനിർദ്ദേശം ചെയ്യപ്പെട്ട ഇദ്ദേഹം ഇരുപത്താറ് ഓസ്കർ പുരസ്കാരങ്ങൾ നേടിയിട്ടുണ്ട്.
ഏറ്റവും ഓസ്കാർ നാമനിർദ്ദേശങ്ങളും പുരസ്കാരങ്ങളും നേടിയ വ്യക്തി എന്ന റെക്കോർഡ് ഇദ്ദേഹത്തിന്റെ പേരിലാണ്.
ഏഴ് എമ്മി അവാർഡുകളും ഇദ്ദേഹം നേടിയിട്ടുണ്ട്.
ഡിസ്നിയും സഹപ്രവർത്തകരും ചേർന്നാണ് ലോകത്തിലെ ഏറ്റവും പ്രശസ്തമായ കാൽപനിക കഥാപാത്രങ്ങളിൽ പലതിനേയും സൃഷ്ടിച്ചത്.